สวัสดีค่ะ มีเพศสัมพันธ์วันที่ 14 ก.พ. ไม่ใส่ถุง หลั่งนอก กินยาคุมฉุกเฉินภายใน30นาที มีเลือดออกมาวันที่19-24ก.พ. หลังจากนั้นถ้าวันไหนมีเพศสัมพันธ์ก็จะใส่ถุงตลอด ไม่ขาด ไม่รั่ว ตอนนี้ปจด.ก็ยังไม่มาเลยค่ะนับแล้วก็ 2 เดือน ใช้ที่ตรวจครรภ์ก็ขึ้น 1 ขีดค่ะ ตรวจ3รอบก็1ขีดเหมือนเดิม ไม่มีอาการของคนท้องเลยค่ะ ลองกดท้องดูไม่เจ็บไม่จุก ไม่ได้รู้สึกว่ามีอะไรแปลกๆในท้อง ปัสสาวะปกติ ไม่รู้สึกอยากของเปรี้ยว ไม่ไวต่อกลิ่น ตลอด2เดือนนี้มีเรื่องเครียดเยอะ นอนน้อย ทำงานเช้าเย็นไม่หนักมาก กินปกติ อารมณ์แปรปรวน เครียดทีไรก็ปวดหัวเป็นไข้ตลอด +กับเป็นคนร่างกายไม่ค่อยแข็งแรงอยู่แล้วค่ะ เรื่องตกขาวปกติค่ะ ครีมใสเหนียว สลับกัน ตอนนี้มีอาการเหมือนปจด.จะมาเป็นมา 2-3วันแล้วค่ะ ไม่มาสักที ตอนนี้กังวลค่ะว่าจะท้องหรือไม่ท้อง อาการคนท้องก็ไม่มี แต่ปจด.ไม่มาก็อดคิดไม่ได้เลยค่ะ ควรทำอย่างไรดีคะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลดังนั้นมีสาเหตุอื่นๆนอกจากการตั้งครรภ์ที่อาจทำให้ประจำเดือนไม่มาได้ แต่ควรจะยืนยันการตั้งครรภ์ก่อนเป็นอันดับแรก อาการต่างๆดังกล่าวมา ไม่ได้จำเพาะเจาะจงต่อการตั้งครรภ์ และถ้าได้ใช้ยาคุมฉุกเฉินอย่างถูกต้องภายใน 72 ชั่วโมง จะลดโอกาสการตั้งครรภ์ลงไปได้ประมาณ 80-90%สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป